cyanic-selkie/wikianc huggingface dataset:
భగవద్గీత-గుణత్రయవిభాగ యోగము
గుణత్రయవిభాగ యోగము, భగవద్గీతలో పదినాల్గవ అధ్యాయము. మహాభారత ఇతిహాసములోని భీష్మ పర్వము 25వ అధ్యాయము మొదలు 42వ అధ్యాయము వరకు 18 అధ్యాయములు భగవద్గీతగా ప్రసిద్ధము. కాని గీత ఒక ప్రత్యేక గ్రంథముగా భావింపబడుతుంది. కురుక్షేత్ర సంగ్రామం ఆరంభంలో సాక్షాత్తు కృష్ణ భగవానుడు అర్జునునకు బోధించిన జ్ఞానము గనుక ఇది హిందువుల పరమ పవిత్ర గ్రంథాలలో ఒకటి. సిద్ధాంత గ్రంథమైన భగవద్గీతయందు వేద, వేదాంత, యోగ విశేషాలున్నాయని విశ్వాసముగల వారి నమ్మకం. భగవద్గీతను తరచుగా "గీత" అని సంక్షిప్త నామంతో పిలుస్తారు. దీనిని "గీతోపనిషత్తు" అని కూడా అంటారు. భగవద్గీతలో భగవంతుని తత్వము, ఆత్మ తత్వము, జీవన గమ్యము, గమ్యసాధనా విధానాలు బోధింపబడ్డాయి.
భగవానుడు:
మునుల మోక్షకారణమైన జ్ఞానాన్ని నీకు మళ్ళీ చెబుతాను విను.దీనిని ఆచరించినవారు నా స్వరూపాన్ని పొంది జననమరణాలను అతిక్రమిస్తారు. మూడుగుణాలు కలిగిన "మాయ" అనే ప్రకృతి అనే గర్భంలో క్షేత్రబీజాన్ని నాటగా సర్వభూత ఉత్పత్తి జరుగుతోంది.అన్ని జీవరాసులకూ ప్రకృతే తల్లి, నేనే తండ్రి. ప్రకృతి సత్వ, రజో, తమోగుణాలచే కూడి ఉంటుంది.నిర్వికార జీవికి ప్రకృతి సహవాసం కలిగినప్పుడు ఈ గుణాలకు బద్ధుడవుతున్నాడు. సత్వ గుణం పరిశుద్ధమైనది.అది పాపాలనుండి దూరం చేస్తుంది.ఈ గుణం కలిగినవారు సౌఖ్యం, జ్ఞానం చే బంధితులు అవుతారు. రజోగుణం కామ, మోహ, కోరికల కలయిక చేత కలుగుతోంది.ఈ గుణం కలిగిన జీవుడు కర్మలచే బంధితులు అవుతారు. అజ్ఞానం చేత పుట్టు తమోగుణం జీవులను భ్రాంతిలో ముంచివేస్తోంది.సోమరితనం, నిద్ర, పొరపాటు అనేవాటితో బంధితులను చేస్తుంది. సత్వగుణం జీవున్ని సుఖబద్ధుడిగా, రజోగుణం పనిచేయువానిగా, తమోగుణం ప్రమాదకారిగా చేస్తుంది. ఒక్కొక్కప్పుడు ఒక్కో గుణం ఆధిపత్యం వహిస్తుంది. సర్వేంద్రియాలు జ్ఞానకాంతిచే ప్రకాశిస్తున్నప్పుడు సత్వగుణం ఉందని, లోభం, అశాంతి, ఆశలు ఉన్నప్పుడు రజోగుణం, సోమరితనం, ప్రమాదం, మూర్ఖత్వం ఉన్నప్పుడు తమోగుణం ఉన్నాయని తెలుసుకో. సత్వగుణంతో ఉన్నప్పుడు మరణించిన బ్రహ్మజ్ఞానులు పొందే ఉత్తమలోకాలు, రజోగుణం ఉన్నప్పుడు మరణిస్తే మానవజన్మ, తమోగుణం ఉన్నప్పుడు చనిపోయినవాడు పశుపక్ష్యాదుల జన్మ పొందుతారు. సత్వకర్మల వలన నిర్మల సౌఖ్యం, రాజస కర్మల వలన దుఃఖం, తామసకర్మల వలన అవివేకం కలుగుతాయి. సత్వగుణం వలన జ్ఞానం, రజోగుణం వలన లోభం, తమోగుణం వలన అజ్ఞానం, భ్రాంతి, ప్రమాదాలు ఏర్పడుతాయి. అన్ని పనుల యందూ త్రిగుణాలే కర్తలనీ, పరమాత్మ వీటికి అతీతుడని తెలుసుకొన్నవాడు నా భావం పొందుతాడు. జీవి వీటిని దాటినప్పుడే బ్రహ్మానందం పొందగలడు.
అర్జునుడు: వీటిని అతిక్రమించినవారి లక్షణాలు ఏవి?అసలు ఎలా వీటిని దాటాలి?
కృష్ణుడు:
ఈ గుణాల ఫలితాలు లభిస్తే ద్వేషింపక, లభించనప్పుడు ఆశింపక, సాక్షిగా, తను ఏమీ చేయడం లేదనుకొంటూ, తన అసలు స్వభావం గ్రహించి, సుఖదుఃఖాలను, మట్టీ, రాయి, బంగారు లను సమానంగా చూస్తూ, ప్రియము, అప్రియముల పైన సమాన దృష్టి కల్గి, ధీరుడై, పొగడ్తలు, నిందలు, మానము, అవమానము, శత్రుమిత్రులందు లందు సమబుద్ధి కల్గి, నిస్సంకల్పుడై ఉన్నవాడు గుణాతీతుడు. నిత్యమూ నన్నే నిశ్చలభక్తితో సేవించేవాడు, త్రిగుణాలను అతిక్రమించి బ్రహ్మత్వానికి అర్హుడవుతాడు. పరమాత్మకు, మోక్షధర్మాలకు, సచ్చిదానందానికీ, నిరాకార బ్రహ్మానికి నేనే మూలము.
ఉయ్యూరు శాసనసభ నియోజకవర్గం
ఉయ్యూరు శాసనసభ నియోజకవర్గం ఆంధ్ర ప్రదేశ్ రాష్ట్రానికి చెందిన కృష్ణా జిల్లా లోని నియోజకవర్గం. 2009 నియోజక వర్గాల పునర్విభజనలో ఈ నియోజక వర్గం పెనమలూరు శాసనసభ నియోజకవర్గం లోనికి చేరింది.
మూలాలు
వర్గం:కృష్ణా జిల్లా శాసనసభ నియోజకవర్గాలు
మండపేట మండలం
మండపేట మండలం, ఆంధ్ర ప్రదేశ్ రాష్ట్రములోని కోనసీమ జిల్లాకు చెందిన ఒక మండలము
మండల జనాభా
2011 భారత జనాభా లెక్కలు ప్రకారం మండల పరిధిలోని జనాభా మొత్తం 	1,32,679, అందులో పురుషులు 	65,724 మంది ఉండగా, స్త్రీలు 	66,955 మంది ఉన్నారు. అక్షరాస్యత మొత్తం 	64.92%, పురుషులు అక్షరాస్యత 	68.73%, స్త్రీలు అక్షరాస్యత	61.12%
ఉత్తమ్ నగర్ శాసనసభ నియోజకవర్గం
ఉత్తమ్ నగర్ శాసనసభ నియోజకవర్గం ఢిల్లీ కేంద్రపాలిత ప్రాంతంలోని నియోజకవర్గాలలో ఒకటి. ఈ నియోజకవర్గం సౌత్ వెస్ట్ ఢిల్లీ జిల్లా, పశ్చిమ ఢిల్లీ లోక్‌సభ నియోజకవర్గం పరిధిలోని పది శాసనసభ నియోజకవర్గాల్లో ఒకటి. ఉత్తమ్ నగర్ నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:ఢిల్లీ శాసనసభ నియోజకవర్గాలు
భగవద్గీత-పురుషోత్తమప్రాప్తి యోగము
గమనిక
శ్రీకృష్ణుడు:
వ్రేళ్ళు పైకీ, కొమ్మలు దిగువకూ ఉన్నదీ, వేద అనువాకాలే ఆకులు కలదీ ఐన అశ్వత్థవృక్షం ఒక్కటి ఉందని చెప్పబడుతున్న వృక్షాన్ని తెలిసినవాడే వేదవిదుడని తెలుసుకో. దీని కొమ్మలు త్రిగుణాల వలనే విస్తరించి ఇంద్రియార్థాలే చిగుళ్ళుగా కల్గి, క్రిందికీ మీదికీ వ్యాపించి ఉన్నాయి.కాని మనుష్య లోకంలో కర్మానుబంధంతో దిగువకు పోయే వేళ్ళు కూడా ఉన్నాయి. సంసారం లోని ప్రాణులు ఈ చెట్టు యొక్క స్వరూపం తెలుసుకోలేరు.ఈ సంసారవృక్షాన్ని మూలంతో పాటు వైరాగ్యంతోనే ఛేదించాలి. దేనిని పొందితే తిరిగి సంసారం లోనికి రామో ఈ విశ్వము ఎవరి వలన సాగుతుందో అతన్ని శరణు వేడెదము అన్న భావనతో సాధన చేయాలి. బ్రహ్మజ్ఞానులై దురహంకారం, చెడుస్నేహాలు, చెడు ఊహలు లేక కోరికలను విడిచి ద్వంద్వాతీతులైన జ్ఞానులు మాత్రమే మోక్షం పొందుతారు. చంద్ర, సూర్య, అగ్నులు దేనిని ప్రకాశింపచేయలేరో, దేనిని పొందితే తిరిగి రానక్కరలేదో అలాంటి స్వయంప్రకాశమైనదే నా పరమపదం. నా పురాతన అంశయే జీవుడుగా మారి, జ్ఞానేంద్రియాలను మనసుగ్నూ ఆకర్షిస్తున్నారు. గాలి సువాసన తీసుకుపోయేట్లు జీవుడు కొత్త శరీరం పొందేటప్పుడు పూర్వశరీర భావాలను తీసుకెలుతున్నాడు. మనసు సహాయంతో ఇంద్రియవిషయాలను జీవుడు అనుభవిస్తున్నాడు. జీవుడి దేహాన్ని త్యజించడం, గుణప్రభావం చే మరో కొత్త దేహాన్ని పొందడం మూర్ఖులు తెలుసుకోలేరు.జ్ఞానులు మాత్రమే తెలుసుకోగలరు. ఆత్మానుభవం చేత తమ బుద్ధిలో దీనిని చూడగలుతారు.కాని చిత్తశుద్ధి లేని సాధన చేత కనిపించదు. సూర్య, చంద్ర, అగ్నుల తేజస్సు నాదే. నా శక్తి చే, నేనే భూమియందు ప్రవేశించి సర్వభూతాలను ధరిస్తున్నాను.రసస్వరూపుడైన చంద్రూడినై అన్ని సస్యాలను పోషిస్తున్నాను. జీవుల జఠరాగ్ని స్వరూపంతో అవి తినే నాలుగురకాల ఆహారాలను ప్రాణ, అపాన వాయువులతో కూడి నేనే జీర్ణం చేస్తున్నాను. నేనే అందరి అంతరాత్మను.జ్ఞాపకం, జ్ఞానం, మరుపు నావలనే కలుగుతున్నాయి.నేనే వేదవేద్యుడను, వేదాంతకర్తను, వేదవేత్తనూ కూడా అయి ఉన్నాను. క్షర, అక్షర అని రెండు రకాలు.ప్రపంచభూతాలన్నీ క్షరులనీ, కూటస్థుడైన నిర్వికల్పుడు మాత్రమే అక్షరుడు. వీరిద్దరికంటే ఉత్తముడు పరమాత్మ.అతడే మూడు లోకాలను పోషిస్తోన్న అక్షయుడూ, నాశనం లేనివాడు. అందువలనే పరమాత్మ వేదాలలో పురుషోత్తమునిగా కీర్తింపబడ్డాడు. భ్రాంతిని వదిలి, నన్నే పరమాత్మగా తెలుసుకొన్నవాడు సర్వజ్ఞుడై, అన్నివిధాలా నన్నే సేవిస్తాడు. అర్జునా!అతిరహస్యమైన ఈ శాస్త్రాన్ని నీ నిమిత్తమై చెప్పాను.దీనిని గ్రహించినవాడు జ్ఞానియై, కృతార్థుడవుతాడు.
శ్రీ లక్ష్మీనారాయణ మందిరం, కరాచీ
శ్రీ లక్ష్మీనారాయణ మందిరం (ఉర్దూ: لکشمی نارائن مندر) పాకిస్తాన్ లోని కరాచీ లో ఉన్న ఒక హిందూ ఆలయం. పాకిస్తాన్ హిందూ కౌన్సిల్ ప్రకారం, ఈ ఆలయం కొన్ని వందల సంవత్సరాల క్రితం నిర్మించబడింది. ఈ దేవాలయం స్థానిక కమ్యూనిటీ యొక్క హిందువుల కోసం ఒక ముఖ్యమైన ప్రార్ధన, ఆరాధన ప్రదేశము. ఈ మందిరం సజీవంగా ఉన్న పురాతన ఆలయాలలో ఒకటి. కరాచీలో క్రీక్ ఒడ్డున ఉన్నటువంటి ఒకే ఒక ఆలయం ఇది.
ప్రదేశం
శ్రీ లక్ష్మీనారాయణ మందిరం పాకిస్తాన్ సింధ్ ప్రావిన్స్ నందలి కరాచీలోని ఒక స్థానిక జెట్టీ వంతెన క్రింద ఉంది. ఈ దేవాలయం అరేబియా సముద్రము వైపుగా చూస్తూ ఉంటుంది. ఇది చాలా హిందూ ఆచారాలకు ముఖ్యమైన స్థలం.
పండుగలు
ఈ ఆలయం ప్రధానంగా హిందూ దేవత లక్ష్మి కి అంకితం చేయబడింది; ఏదేమైనా, హనుమంతుడు, షిర్డీ సాయిబాబా విగ్రహాలు కూడా ఉన్నాయి. గణేష్ పుట్టినరోజు, రక్షా బంధన్ గణేష్ చతుర్థి ఈ ఆలయంలో జరుపుకునే ప్రధాన పండుగలు. దేవతలకు అర్పణలు చేయడానికి, మరణం తర్వాత కర్మకు సంబంధించిన ఆచారాలను నిర్వహించడానికి హిందువులు దేవాలయానికి వస్తారు. ఈ ఆలయం శ్రద్ధను అందించడానికి, నవరాత్రి, గణేష్ చతుర్థీ పండుగల ముగింపులో; దుర్గా దేవత (తొమ్మిది రోజులు గర్బా నృత్యం ప్రదర్శించిన తరువాత), గణేశ విగ్రహాలను సముద్రంలో నిమజ్జనం చేయుటకు ఇది పవిత్ర ప్రదేశం. కర్మ శుద్దీకరణ కోసం అరేబియా సముద్రపు నీటిలో హిందువులు స్నానం చేస్తారు. ఋతుపవన కాలంలో, హిందూ మహిళలు ఉపవాసం కోసం దేవాలయానికి వచ్చి, వారి భర్తల బాగోగుల కోసం ప్రార్థిస్తారు.
రక్షణ
ఈ ఆలయం సమీపంలో పోర్ట్ అభివృద్ధి కార్యకలాపాలు, నిర్మాణ పనుల కారణంగా, ఆలయం నుండి సముద్రపు నీటిలోనికి భక్తుల రాకపోకలకు వెళ్ళేందుకు నిరాకరించడం, మందిరం సమగ్రతకు కూడా బెదిరించడం జరిగింది. సెప్టెంబరు 2012 లో స్థానిక హిందూ సమాజం ద్వారా పిటిషను దాఖలు చేసిన తరువాత, సింధ్ హైకోర్టు కరాచీ పోర్ట్ ట్రస్ట్‌ను మందిరం పరదేశాన్ని నిర్మూలించకుండా ఒక ఆదేశాన్ని జారీ చేసింది. దేవాలయం స్థలం సమీపంలో నిర్మాణ బాధ్యతకు హిందూ పంచాయతీ సభ్యుడు, ఎక్సైజ్, పన్నుల శాఖ మంత్రి ముఖేష్ చావ్లా అని పిటిషనర్ అభిప్రాయపడ్డారు. "కార్పొరేట్ దురాశ, ఒక వివక్షత కుల వ్యవస్థ" కారణంగా బలవంతంగా తిరిగి హిందూ నాయకులు, నగర అధికారులచే స్థిరపడినట్లు హిందూ కుటుంబాలు పేర్కొన్నాయి. కొత్త అభివృద్ధి ప్రణాళికలో భాగంగా ఒక వినోద కాంప్లెక్స్ నిర్మాణాన్ని కలిగి ఉండి, ఇది ఆలయ ప్రాంగణంలోని స్థలాన్ని ఆక్రమించి ఉంటుంది. 1993 లో, భారతదేశంలో బాబ్రీ మసీదు కూల్చివేసిన తరువాత ప్రతీకారంగా ఈ ఆలయం అపవిత్రం చేయబడింది.
మూలాలు
వర్గం:పాకిస్తాన్ వర్గం:హిందూ దేవాలయాలు
అమలాపురం మండలం
అమలాపురం మండలం, ఆంధ్ర ప్రదేశ్ రాష్ట్రములోని కోనసీమ జిల్లా జిల్లాకు చెందిన ఒక మండలం
మండల జనాభా
2011 భారత జనాభా లెక్కలు ప్రకారం మండల పరిధిలో మొత్తం 1,41,693 మంది జనాభా ఉన్నారు.వారిలో పురుషులు 71,098 మంది కాగా, స్త్రీలు 70,595 మంది ఉన్నారు. అక్షరాస్యత మొత్తం 79.73%. పురుషులు అక్షరాస్యత 85.09% ఉండగా, స్త్రీల అక్షరాస్యత 74.33% ఉంది.
ఎల్.ఆర్.స్వామి
ఎల్.ఆర్.స్వామి (లక్ష్మణయ్యర్ రామస్వామి) సుప్రసిద్ధ రచయిత, అనువాదకుడు.
జీవిత విశేషాలు
ఇతడు 1944, అక్టోబరు 16వ తేదీన కేరళ రాష్ట్రంలోని త్రిచూర్ పట్టణానికి సమీపంలో ఉన్న ఒక అగ్రహారంలో టి.కె.లక్ష్మణ అయ్యర్, రాజమ్మాళ్ దంపతులకు జన్మించాడు. ఇతని బాల్యం అంతా కేరళలోనే గడిచింది. మాతృభాష తమిళం. మలయాళ మాధ్యమంలో చదువుకున్నాడు. ఉపనయనం తరువాత తండ్రి దగ్గర సంస్కృతం నేర్చుకున్నాడు. కాలేజీ చదువు ముగిసిన తరువాత ముంబైలో రాష్ట్రీయ కెమికల్స్ అండ్ ఫర్టిలైజర్స్ అనే కంపెనీలో ఉద్యోగంలో చేరాడు. అనంతరం విశాఖపట్టణంలోని ఆంధ్రా పెట్రోకెమికల్స్‌లో మెరుగైన ఉద్యోగం రావడంతో తన మకాం విశాఖపట్టణానికి మార్చి అక్కడే స్థిరపడ్డాడు. ముంబైలో ఉన్నప్పుడు హిందీ, విశాఖపట్టణంలో తెలుగు భాషలు నేర్చుకున్నాడు. 1969లో తెలుగమ్మాయి భట్టిప్రోలు నాగసుందరితో వివాహం జరిగింది. వీరికి ఇద్దరు అమ్మాయిలు జన్మించారు. ఇతడు సీనియర్ మేనేజర్‌గా పదవీవిరమణ చేసి ప్రస్తుతం సాహిత్యాధ్యయనానికే పూర్తి సమయాన్ని కేటాయిస్తున్నాడు.
మలయాళ రచయితగా
ఇతడు తొమ్మిదవ తరగతి చదువుతున్నప్పుడు మొట్టమొదటి కవిత 'ఆకలి' వ్రాశాడు. అది వాళ్ల స్కూలు మ్యాగజైన్‌లో ప్రచురింపబడి అందరి ప్రశంసలు అందుకుంది. 10వ తరగతి చదివే సమయంలో ఒక నాటిక వ్రాసి ప్రసిద్ధ మలయాళ వారపత్రిక మాతృభూమి నిర్వహించిన ఏకాంకిల పోటీకి పంపాడు. దానికి ప్రథమ బహుమతి వచ్చింది. ఆ తరువాత ఒక దశాబ్దకాలం 1960-70ల మధ్య మలయాళంలో విరివిగా కవితలు వ్రాసి యువకవిగా గుర్తింపు పొందాడు. ఎం.టి.వాసుదేవన్ నాయర్, పి.కుంజిరామన్, తక్కళి, శంకర్ కురుప్, కేశవదేవ్ వంటి ప్రముఖ మలయాళ రచయితల అభిమానాన్ని చూరగొన్నాడు.
తెలుగు సాహిత్యంలో కృషి
ఉద్యోగరీత్యా మలయాళ సాహిత్యానికి దూరమైన తరువాత ఎంతో కష్టాలను ఎదుర్కొని తెలుగు భాషను నేర్చుకున్నాడు. 1980 నుండి తెలుగు సాహిత్యం అధ్యయనం చేయడం మొదలుపెట్టాడు. ఆధునికాంధ్ర సాహిత్యంతో పాటుగా ప్రాచీన కావ్యాలను కూడా విరివిగా చదివాడు. ఇతడు తెలుగులో మొదటి రచన చేయడం వెనుక ఒక ఆసక్తి కరమైన నేపథ్యం ఉంది. తన సహోద్యోగులతో వాదప్రతివాదాలలో వారు చేసిన సవాల్‌ను స్వీకరించి మొట్టమొదటి కథ జవాబులేని ప్రశ్నను వ్రాశాడు. ఆ కథకు ఆంధ్రజ్యోతి వారపత్రిక నిర్వహించిన కథలపోటీలో ప్రథమ బహుమతి వచ్చింది. అప్పటినుండి సుమారు 200 కథలు, 50 కవితలు తెలుగులో వ్రాశాడు. ఇతడికి విశాఖలోని విశాఖసాహితి, సహృదయసాహితి, మొజాయిక్ సంస్థలతో సంబంధం ఉంది. చివరి రెండు సంస్థలకు అధ్యక్షుడిగా వ్యవహరిస్తున్నాడు. ఇతని రచనల గురించి పరిశోధనలు జరిపి తెలుగు విశ్వవిద్యాలయంలో ఎం.ఫిల్, పి.హెచ్.డి స్థాయిలో జరిగాయి.
మూలాలు
వర్గం:మలయాళ కవులు వర్గం:1944 జననాలు వర్గం:తెలుగు అనువాదకులు వర్గం:మలయాళ అనువాదకులు
జంధ్యాల సుబ్రహ్మణ్యశాస్త్రి (అవధాని)
thumb|జంధ్యాల సుబ్రహ్మణ్యశాస్త్రి జంధ్యాల సుబ్రహ్మణ్యశాస్త్రి(1892-1980) ప్రఖ్యాత అవధాని. ఇతడు అనేకమైన శతావధానాలు, సహస్రావధానాలు, ఒక పంచసహస్రావధానము చేశాడు.
జీవిత విశేషాలు
ఇతడు కృష్ణా జిల్లా, గుడివాడ సమీపం లోని కలవపాముల గ్రామంలో జన్మించాడు. ఇతడు బందరులో చెళ్లపిళ్ల వెంకటశాస్త్రి వద్ద లఘుకౌముది, అవధాన విద్యలు అధ్యయనం చేశాడు. కొంతకాలం ఇతడు గురజాల హైస్కూలులో తెలుగు పండితుడిగా ఉద్యోగం చేశాడు. తరువాత గద్వాల రాణీ ఆదిలక్ష్మీదేవమ్మ సంస్థానంలో చేరి మూడుదశాబ్దాలు అక్కడే ఆస్థానకవిగా విలసిల్లాడు. గద్వాల ఆస్థానపదవీ విరమణ తర్వాత హైదరాబాదుకు వచ్చి అక్కడ స్థిరనివాసం ఏర్పరచుకొని 1980, అక్టోబరు 24న మరణించాడు.
రచనలు
ఇతడు 32కు పైగా గ్రంథాలను వెలయించాడు. వాటిలో కొన్ని:
అవధానాలు
ఇతడి అవధానాలలో మచ్చుకు కొన్ని పూరణలు: పూరణ: ఆతత కాసారము ల బ్జాత మనోజ్ఞంబులయ్యె జక్రము లెల్లన్ గావర ముడిగెను, ముగిసెన్ రాతిరి, సూర్యుండు నంబరమ్మున దోచెన్ పూరణ: బ్రహ్మవిజ్ఞాన హేతు భావప్రబోధి నిత్యకర్మాభి నిరతుడే ద్విజుడు కాని యగునె కలుద్రావ జందెమ్ము లవల ద్రోసి పచ్చిమాంసంబు దినువాడు బ్రాహ్మణుండు పూరణ: ఆంగ్లేయాభినిదత్త యంత్ర శకట వ్యాపారముంజేసి తా బెంగ్లానిందొరగారు వచ్చెనదిగో వేవేగ నీచెంగటన్ బంగ్లాపై దొరసాని యున్నదట నాపైనన్ం దయంబూని యా బంగ్లా మీదికి ద్రోవజూపగదవే భామా కురంగేక్షణా! ఘనసారస్వతలోకమాన్య రసవత్కావ్యంబులన్ వ్రాసి స జ్జన మాన్యంబగు భావలోకమున సత్థ్యానంబునుంబూని పృ థ్విని నశ్రాంతయశంబు నిల్పిన సుధీవరుండు తత్కాళిదా సుని గీర్తించెద నస్మదీయ కవితా శోభాభిసంవృద్ధికై కల మృదురావసంకలిత గానము నయ్యలదేంట్లు సేయగో మలతర మారుతాంకుర సమంచితవీజనలాదిగాగ లీ లల దళముల్ నటింపగ విలాసవిభాసి పరాగరాజియ మ్ములఁ జెలరేగగా, గమలముల్ ప్రమదంబిడు శ్రీనివాసముల్
మూలాలు
వర్గం:1892 జననాలు వర్గం:శతావధానులు వర్గం:1980 మరణాలు వర్గం:గద్వాల సంస్థాన ఆస్థాన కవులు వర్గం:కృష్ణా జిల్లా కవులు వర్గం:కృష్ణా జిల్లా అవధానులు వర్గం:కృష్ణా జిల్లా ఉపాధ్యాయులు
కామారెడ్డి పురపాలక సంఘం
కామారెడ్డి పురపాలక సంఘం, కామారెడ్డి జిల్లాకు చెందిన పురపాలక సంఘం. ఇది 1987లో ఏర్పడింది.ప్రస్తుతం దీని పరిధిలో 33 వార్డులున్నాయి. 2014 సవత్సరం, 2000 సంవత్సరంలలో జరిగిన ఎన్నికలలో చైర్మెన్ పదవి జనరల్ (మహిళ) కు కేటాయించబడింది. గతంలో చివరిసారి ఎన్నికలు 2005లో జరిగాయి.2010 సెప్టెంబరు నుంచి 2019 వరకు ప్రత్యేక అధికారుల పాలన కొనసాగింది.దీనికి ప్రతి 5 సంవత్సరాలకు ఎన్నికలు జరుగుతాయి.దీనికి చివరిసారిగా పాలకవర్గం ఎన్నికలు 2020 జనవరిలో జరిగినవి. దీని వైశాల్యం (చ.కి.మీ.లో):14.11 చ. కి.మీ.రాష్ట్ర రాజధాని నుండి 110 కి.మీ. దూరంలో ఉంది. కామారెడ్డి పురపాలక సంఘం జహీరాబాదు లోకసభ నియోజకవర్గంలోని, కామారెడ్డి శాసనసభ నియోజకవర్గం కింద నిర్వహించబడుతుంది.
గణాంకాలు
కామారెడ్డి పురపాలక సంఘంను 5 రెవెన్యూ వార్డులుగా విభజించబడింది.2011 భారత జనాభా గణాంకాల ప్రకారం కామారెడ్డి మునిసిపాలిటీ పరిధిలో 80,315 జనాభా ఉంది. వీరిలో 39,660 మంది పురుషులు ఉండగా, 40,655 మంది మహిళలు ఉన్నారు.
పురపాలక సంఘం పరిధిలో 0-6 సంవత్సరాల వయస్సు గల పిల్లల జనాభా 8772 మంది ఉన్నారు. ఇది కామారెడ్డి పురపాలక సంఘం మొత్తం జనాభాలో 10.92% గా ఉంది.స్త్రీల సెక్స్ నిష్పత్తి రాష్ట్ర సగటు 993 కు వ్యతిరేకంగా 1025 గా ఉంది. అంతేకాక, కామారెడ్డిలో పిల్లల సెక్స్ నిష్పత్తి ఆంధ్రప్రదేశ్ రాష్ట్ర సగటు 939 తో పోలిస్తే 957 గా ఉంది. కామారెడ్డి నగర అక్షరాస్యత రేటు రాష్ట్ర సగటు 67.02% కంటే 79.44% ఎక్కువగా ఉంది. కామారెడ్డిలో పురుషుల అక్షరాస్యత 87.65% కాగా, మహిళా అక్షరాస్యత రేటు 71.50%గా ఉంది.
కామారెడ్డి మునిసిపాలిటీలో మొత్తం 17,759 ఇళ్లకు పైగా పరిపాలన ఉంది. వాటికి నీరు సరఫరా, మురుగునీటి పారుదల,ఇతర ప్రాథమిక సౌకర్యాలను పురపాలక సంఘం ద్వారా జరుగుతాయి.మున్సిపాలిటీ పరిధిలో రహదారులను నిర్మించడానికి,నిర్వహణకు దాని పరిధిలోకి వచ్చే ఆస్తులపై పన్ను విధించడానికి పురపాలక సంఘానికి అధికారం ఉంది.
2001 భారత జనాభా గణాంకాల ప్రకారం కామారెడ్డి మునిసిపాలిటీ పరిధిలో 64,496 జనాభా ఉంది. వీరిలో 32,770 మంది పురుషులు ఉండగా, 31,726 మంది మహిళలు ఉన్నారు.గృహాలు సంఖ్య 11,124
ప్రస్తుత చైర్‌పర్సన్, వైస్ చైర్మన్
ప్రస్త్తుత చైర్‌పర్సన్‌గా నిట్టు జాహ్నవి (టిఆర్ఎస్), వైస్ చైర్మన్‌గా గడ్డం ఇందుప్రియ (టిఆర్ఎస్) పనిచేస్తున్నారు.
రవాణా సౌకర్యం
కామారెడ్డి పురపాలక సంఘం పరిధిలో రెండు బస్ స్టాండ్లు ఉన్నాయి.కామారెడ్డికి భారతదేశంలోని అన్ని ప్రధాన నగరాలకు అనుసంధానించే ప్రధాన రహదారి ఉంది. తెలంగాణ రాష్ట్రంలోని ముఖ్య నగరాలకు, ఆంధ్రప్రదేశ్, మహారాష్ట్రలోని చాలా ప్రధాన నగరాలకు ఎన్ఎచ్44 (పాత ఎన్ఎచ్7) వంటి ప్రధాన రహదారులతో ఇది కలుపుతుంది.ఇది భారతదేశంలో అతి పొడవైన రహదారి. కనెక్టివిటీ ఉన్న రైల్వే స్టేషన్ ఉంది. కామారెడ్డికి ప్రధాన రైల్వే లైన్ సికందరాబాద్-మన్మాడ్ రైల్వే లైన్ ఉంది. కామారెడ్డి రైల్వే భారతదేశంలోని ప్రధాన నగరాలకు కలుపుతుంది.
మొదటి నరసింహవర్మను
thumb|upright=1.5|Coin of the Pallavas of Coromandel, king Narasimhavarman I. (630-668 AD).Obv Lion left Rev Name of Narasimhavarman with solar and lunar symbols around మొదటి నరసింహవర్మను (మొదటి నరసింహ వర్మ క్రీస్తుశకం 630–668 నుండి దక్షిణ భారతదేశాన్ని పరిపాలించిన పల్లవ రాజవంశం రాజు మొదటి నరసింహ వర్మను. ఆయన తన తండ్రి మొదటి మహేంద్రవర్మను కళాభిమానాన్ని పంచుకున్నాడు. మహేంద్రవర్మను మామల్లపురం (మహాబలిపురం) లో ప్రారంభించిన పనిని పూర్తి చేశాడు. ఆయన పాలనలో నిర్మించబడిన ప్రసిద్ధ పంచపాండవ రాతి ఆలయం యునెస్కో ప్రపంచ వారసత్వ ప్రదేశంగా గుర్తించబడింది.
సా.శ. 642 వ సంవత్సరంలో చాళుక్య రాజు రెండవ పులకేశి చేతిలో తన తండ్రి ఓటమికి ప్రతీకారం తీర్చుకున్నాడు. మొదటి నరసింహవర్మనును మహమల్లా అని కూడా ప్రశంశించబడ్డాడు. (గొప్ప రెజ్లరు) అని కూడా పిలుస్తారు. ఆయనకు లభించిన ఈ ప్రశంశాత్మక మహామల్ల పేరును మహేంద్రవర్మను నిర్మించిన నగరానికి మామల్లపురం (మహాబలిపురం) అని పేరు పెట్టబడింది.
ఆయన పాలనలో సా.శ. 640 లో చైనా యాత్రికుడు హ్యూయెను త్సాంగు కాంచీపురం సందర్శించాడు.
మొదటి నరసింహవర్మను తరువాత ఆయన కుమారుడు రెండవ మహేంద్రవర్మను సా.శ. 668 వ సంవత్సరంలో వచ్చాడు.
సైనిక విజయాలు
మొదటి నరసింహవర్మను యుద్ధరంగంలో తమ శత్రువులతో ఎప్పుడూ ఓడిపోని 12 మంది భారతీయ రాజులలో ఒకరని గుర్తించబడ్డాడు. ఇతరులు అజతాశత్రు, చంద్రగుప్త మౌర్యుడు, కరికాల చోళుడు, చేరను సెంగుట్టువను, విజయనగర సామ్రాజ్యానికి చెందిన శ్రీ కృష్ణదేవరాయ, రాజసుయ యాగాన్ని విజయవంతంగా పూర్తి చేసిన చోళ రాజు పెరునారుకిళ్ళి (క్రీ.పూ 575 ), సంగం యుగానికి చెందిన పాండ్యరాజు నెడుంజళియను, సముద్రగుప్తుడు, రాజసుయ యాగాన్ని విజయవంతంగా పూర్తి చేసిన నాయన్మారు సాధువు రాజసింహ, మొదటి రాజరాజ చోళుడు, ఆయన కుమారుడూ గొప్ప యోధుడు అయిన రాజేంద్ర చోళుడు.
చాళుక్యులతో యుద్ధాలు
దక్కను రాజు రెండవ పులకేశి గతంలో వివిధ ఉత్తర పల్లవ కోటలపై దాడి చేశారు. అయినప్పటికీ పల్లవ రాజధాని కాంచీపురం పట్టుకోలేకపోయాడు. ఇది చాళుక్యులు, పల్లవుల మధ్య సుదీర్ఘ ఘర్షణకు దారితీసింది.
రెండవ పులకేశి తిరిగి పల్లవ రాజధానిని స్వాధీనం చేసుకోవడానికి ప్రయత్నించి చాలా సంవత్సరాల తరువాత మరొక దండయాత్ర చేపట్టాడు. అయినప్పటికీ పల్లవ పాలన అప్పటికి అనేక యుద్ధాలలో చాళుక్యులను ఓడించిన మొదటి నరసింహవర్మను వద్దకు వెళ్ళింది. ఆయన విజయం సాధించిన యుద్ధాలలో కాంచీపురానికి తూర్పున 20 మైళ్ళ దూరంలో ఉన్న మణిమంగళం ఒకటి. ఆయన తన సైన్యాన్ని ప్రోత్సహిస్తూ భయంకరమైన శత్రురాజు సైన్యాలతో వెదిరగడాన్ని చూడగలనని పేర్కొన్నాడు. ఈ విజయంతో ప్రోత్సహించబడిన మొదటి నరసింహవర్మను తన సైన్యాధ్యక్షుడు పరంజోతితో కలిసి తన సైన్యాన్ని ముందుకు నడిపించి వాతాపి మీద దాడి చేసి విజయవంతంగా ఓడించాడు. సా.శ. 642 లో చాళుక్య రాజు రెండవ పులకేశిని చంపాడు. ఈ నగరం మరలా రాజధాని కాలేదు.
విజయోత్సాహంతో ఆయన కాంచీపురానికి విజయవంతంగా తిరిగి వచ్చాడు. ఆయనకు వటపికొండను (వతాపిని జయించినవాడు) అనే బిరుదు ఇవ్వబడింది.
ఆయన సైన్యాధ్యక్షుడు పరంజోతి (విక్రమా కేసరి, పరదుగమర్దనా అని కూడా పిలుస్తారు) శివ భక్తికి బాగా ప్రసిద్ధి చెందాడు. 63 నాయన్మారు సాధువులలో ఒకరిగా మొదటి నరసింహవర్మను నాయకత్వంలో వాతాపి నగరాన్ని వ్యక్తిగతంగా నాశనం చేసినట్లు పేర్కొన్నారు. సెక్కీజారు రచనలో 12 వ తిరుమురై ఈ సిరుతొండరు దుష్టనాశనం చేసిన కాళీమాతలా పల్లవుల దక్కను శత్రువును నాశనం చేసినట్లు వర్ణించబడింది. ఆయనను 'సిరుతోండరు' అని కూడా పిలుస్తారు. ఒక విధేయుడైన యోధుడుగానూ "వైద్యంలో అనేక గ్రంథాలను ప్రావీణ్యం పొందిన" ఒక వైద్యుడుగా కూడా ఆయన ప్రసిద్ధి చెందాడు. ఈ విక్రమకేసరి శివుడి ఆదేశం మేరకు ఎలాంటి సంకోచం లేకుండా తన బిడ్డను బలి ఇచ్చాడు. చెంగట్టంకుడిలోని ఒక ఆలయంలోని గణేశుడు ఈ దండయాత్ర ఫలితంగా ఉండవచ్చా అనే గందరగోళం ఉంది. కాని ఇది నిజం కాదనిపిస్తుంది ఎందుకంటే గణేశుడి ఆలయం, అనుబంధాన్ని స్థలాపురాణం లేదా సాహిత్యంలో బాగా వివరించబడిన స్థలం ప్రాముఖ్యత ఆధారంగా గణేశుడు మునుపటి యుగంలో అనేక వేల సంవత్సరాల క్రితం వ్యవస్థాపించబడినట్లు తెలుస్తోంది. ఈ ఆలయానికి మంజూరు చేయబడిన చాలా నిధి మంజూరులు ఈ సంఘటనను ఇలా సూచిస్తాయి: అగస్త్య ఋషి చాలా కాలం క్రితం ఆ పేరుతో ఒక రాక్షసుడిని చంపిన విధంగా "కిలిసాయోనెరివా విమత్తితా వాతాపి" లేదా వాతాపిని నాశనం చేసినవాడు అని ప్రస్తుతించాడు.
శ్రీలంక రాజకీయాలలో ప్రభావం
మొదటి నరసింహవర్మను ఆస్థానంలో సింహళ యువరాజు మానవర్మ నివసించాడు. ఆయన శత్రువు రెండవ పులకేశిని అణిచివేసేందుకు మానువర్మ సహాయం చేశాడు. ప్రతిగా మానవర్మ రెండుసార్లు శ్రీలంక మీద దండెత్తడానికి మొదటి నరసింహవర్మను సైన్యాన్ని సరఫరా చేశాడు. రెండవ దాడి విజయవంతమైంది. మానవర్మ శ్రీలంకను ఆక్రమించి దాని మీద ఆయన సా.శ. 691 నుండి 726 వరకు పరిపాలించాల్సి ఉంది. అయినప్పటికీ కసకుడి రాగిఫలకాలు నరసింహవర్మన్ శ్రీలంకను జయించడాన్ని సూచిస్తాయి. మహావంశం కూడా ఈ వాస్తవాలను ధ్రువీకరిస్తుంది.
సాహిత్యంలో నరసింహవర్మను
కల్కి కృష్ణమూర్తి రచన, "శివగామియిన్ శపధం" (శివకామి శపథం) నరసింహవర్మను ప్రారంభ పాలనా సంవత్సరాలు చాళుక్యులతో ఆయన చేసిన యుద్ధాల మీద ఆధారపడింది. కల్కి కృష్ణమూర్తి " పార్థిబాను కనవు " (ఫార్తిఫను కల) నరసింహవర్మను పాలన తరువాతి సంవత్సరాల ఆధారంగా రూపొందించబడింది.
వెలుపలి లింకులు
వర్గం:Pallava kings వర్గం:7th-century monarchs in Asia
ప్రసాద్ బాబు
'''ప్రసాద్ బాబు గా సినిమాలలో ప్రసిధ్ధి చెందిన ఈయన అసలు పేరు కరణం లీల వెంకట శ్రీహరి నాగ వరప్రసాద్. ఈయన''' సినీ నటుడు. తెలుగు, తమిళ సినిమాలలో ఎక్కువగా సహాయ పాత్రలలో నటించాడు. సుమారు 700 కి పైగా సినిమాలలో నటించాడు.
కెరీర్
ప్రసాద్ బాబు పునాది రాళ్ళు అనే సినిమాతో తన చిత్రరంగంలోకి ప్రవేశించాడు. చిరంజీవితో కలిసి మన ఊరి పాండవులు, మొండిఘటం, హీరో, రుద్రవీణ, ఆపద్భాందవుడు లాంటి సినిమాలలో నటించాడు. అంతులేని కథ సినిమాలో కమల హాసన్, రజనీకాంత్, జయప్రద లతో కలిసి నటించాడు. రామారావు తో కలిసి బొబ్బిలి పులి, మేజర్ చంద్రకాంత్ సినిమాలలో నటించాడు. thumb|పునాదిరాళ్ళు
బయటి లింకులు
వర్గం:తెలుగు సినిమా నటులు
దశ రూపకాలు
వ్యుత్పత్తి: దశ అంటే పది సంఖ్య. రూపకము అంటే నాటకము. సంస్కృతంలో ఈ రూపకాలను పది రకాలుగా చెప్పారు. అవే దశరూపకములు.
మూలాలు
వర్గం:సంఖ్యానుగుణ వ్యాసములు వర్గం:నాటక భేదములు వర్గం:తెలుగు నాటకరంగం
తాడేపల్లి మండలం
తాడేపల్లి మండలం గుంటూరు జిల్లాలోని మండలం. పాక్షికంగా పట్టణ ప్రాంతంగల మండలాల్లో ఇది ఒకటి. పెరుగుతున్న పట్టణీకరణకు తాడేపల్లి మండలం ఒక నమూనా లాంటిది.
జనాభా గణాంకాలు
2001 లో మండల జనాభా 80,887 ఉండేది. ఇందులో 35,418 మంది గ్రామీణ ప్రాంతం లోను, 45,469 మంది పట్టణ ప్రాంతం లోనూ నివసించేవారు. 2011 నాటికి జనాభా 22.92% పెరిగి, 99,428 కి చేరింది. ఇది జిల్లా సగటు పెరుగుదల 9.47% కన్నా చాలా ఎక్కువ. 2001 లో పట్టణ ప్రాంతపు జనాభా 56.21% ఉండగా, 2011 నాటికి అది 70.83 శాతానికి చేరింది. మండలంలో పెరుగుతున్న పట్టణీకరణకు ఇది సూచిక.
మంగళగిరి మండలం
మంగళగిరి మండలం, గుంటూరు జిల్లాలోని మండలం.
మండల గణాంకాలు
2001 భారత జనాభా లెక్కలు ప్రకారం మండల పరిధిలోని మొత్తం జనాభా 1,36,260 మందికాగా, అందులో పురుషులు 69,000, స్త్రీలు 67,250 అక్షరాస్యత మొత్తం 61.66% - పురుషుల అక్షరాస్యత 69.62%- స్త్రీల అక్షరాస్యత 77.39%
కొత్తగడి (వికారాబాద్)
కొత్తగడి, తెలంగాణ రాష్ట్రం, వికారాబాదు జిల్లా, వికారాబాద్ మండలంలోని గ్రామం. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
విద్య
ఇక్కడ తెలంగాణ సోషల్ వెల్ఫేర్ రెసిడెన్షియల్ ఎడ్యుకేషన్ ఇన్స్టిట్యూషన్స్ సొసైటీ పాఠశాల ఉంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 24 గంటల పాటు వ్యవసాయానికి, 24 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
గ్రామంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మొక్కజొన్న, చెరకు, కంది, ప్రత్తి
రవాణా
ఇక్కడికి సమీపంలోని వికారాబాదు, తాండూరులలో రైల్వేస్టేషన్లు ఉన్నాయి. రోడ్డు కనెక్టివిటీ కూడా ఉంది.
రాయచోటి మండలం
రాయచోటి మండలం, ఆంధ్ర ప్రదేశ్ రాష్ట్రములోని అన్నమయ్య జిల్లాకు చెందిన మండలM.
భగవద్గీత-దైవాసురసంపద్విభాగ యోగము
గమనిక
దైవాసురసంపద్విభాగ యోగము, భగవద్గీతలో పదహారవ అధ్యాయము. మహాభారత ఇతిహాసములోని భీష్మ పర్వము 25వ అధ్యాయము మొదలు 42వ అధ్యాయము వరకు 18 అధ్యాయములు భగవద్గీతగా ప్రసిద్ధము. కాని గీత ఒక ప్రత్యేక గ్రంథముగా భావింపబడుతుంది. కురుక్షేత్ర సంగ్రామం ఆరంభంలో సాక్షాత్తు కృష్ణ భగవానుడు అర్జునునకు బోధించిన జ్ఞానము గనుక ఇది హిందువుల పరమ పవిత్ర గ్రంథాలలో ఒకటి. సిద్ధాంత గ్రంథమైన భగవద్గీతయందు వేద, వేదాంత, యోగ విశేషాలున్నాయని విశ్వాసముగల వారి నమ్మకం. భగవద్గీతను తరచుగా "గీత" అని సంక్షిప్త నామంతో పిలుస్తారు. దీనిని "గీతోపనిషత్తు" అని కూడా అంటారు. భగవద్గీతలో భగవంతుని తత్వము, ఆత్మ తత్వము, జీవన గమ్యము, గమ్యసాధనా విధానాలు బోధింపబడ్డాయి.
శ్రీకృష్ణుడు చెపుతున్నాడు.
దైవగుణాలు:
ఎడమ|thumb భయం లేకుండడం, నిర్మల మనసు, అధ్యాత్మిక జ్ఞాన నిష్ఠ, ఆత్మనిగ్రహం, యజ్ఞాచరణ, వేదాధ్యయనం, తపస్సు, సరళత, అహింస, సత్యం, కోపం లేకుండడం, త్యాగం, శాంతి, దోషాలు ఎంచకుండడం, మృదుత్వం, భూతదయ, లోభం లేకుండడం, అసూయ లేకుండడం, కీతి పట్ల ఆశ లేకుండడం.
రాక్షసగుణాలు:
గర్వం, పొగరు, దురభిమానం, కోపం, పరుషత్వం, అవివేకం.
దైవగుణాలు మోక్షాన్ని, రాక్షసగుణాలు సంసారబంధాన్ని కలిగిస్తాయి. నీవు దైవగుణాలు కలిగినవాడివి, బాధపడద్దు. దైవ, రాక్షస స్వభావులని రెండు రకాలు. రాక్షసస్వభావం గురించి చెప్తాను. మంచీ చెడుల విచక్షణ, శుభ్రత, సత్యం, మంచి ఆచారం వీరిలో ఉండవు. ప్రపంచం మిథ్య అని, దేవుడు లేడని, స్త్రీ పురుష సంయోగం చేతనే సృష్టి జరుగుతోందని కామమే కారణమని అని వాదిస్తారు. వీరు లోకకంటకమైన పనులు చేస్తారు. కామం కలిగి దురభిమానం, డంభం, మదం, మూర్ఖ పట్టుదల కలిగి అపవిత్రంగా ఉంటారు. కామం, కోపాలకు బానిసలై, విషయవాంఛలే ముఖ్యంగా వాటి అనుభవం కోసం అక్రమ ధనార్జన చేస్తూ నిత్యం ఆశలలో చిక్కుకొని ఉంటారు.
"ఇది నాకు దొరికింది. దీనితో ఈ కోరిక తీర్చుకుంటాను. నాకు ఇంత ఉంది, ఇంకా వస్తుంది. ఈ శత్రువును చంపాను. మిగిలిన శత్రువులందరినీ చంపుతాను. నేను సర్వాధికారిని. బలవంతుడిని, సుఖిని, ధనికుడిని. నాకెదురు లేదు. నాకు ఎవరూ సమానం కాదు. యాగలూ, దానాలూ చేస్తాను. నేనెప్పుడూ సంతోషినే" అని అనుకుంటూ కామం, భోగాలలో మునిగి చివరకు నరకంలో పడతారు. ఆత్మస్తుతి, డబ్బు మదంతో శాస్త్రాన్ని వీడి పేరుకు మాత్రం డాంబికంగా యాగాలు చేస్తారు. అన్ని దుర్గుణాలు కలిగి అసూయతో అంతర్యామి నైన నన్ను తిరస్కరిస్తారు. వీరు తిరిగితిరిగి ఇలాంటి జన్మలే పొందుతారు. వీరు ఎన్నటికీ నన్ను చేరలేక అంతకంతకూ హీనజన్మలనే పొందుతుంటారు. కామం, కోపం, పిసినారితనం ఈ మూడూ నరకానికి తలుపులు. ఆత్మజ్ఞానమును నాశనం చేస్తాయి. కాబట్టి ఈ మూడింటినీ వదిలిపెట్టాలి. వీటిని వదిలిన వాడే తపస్సు, యాగం మొదలగు వాటి వలన ఆత్మజ్ఞానం కలిగి మోక్షం పొందుతారు. వేదశాస్త్రాలను లక్ష్యపెట్టని వారికి శాంతి లేక మోక్షం లభించవు. కాబట్టి ఏ పనిచెయ్యాలి, చేయకూడదు అన్నదానికి వేదశాస్త్రాలే నీకు ప్రమాణం. వాటి ప్రకారమే నీ కర్మలను చెయ్యి.
సోమేశ్వరస్వామి దేవాలయం, అప్పికొండ
శ్రీ సోమేశ్వర స్వామి ఆలయం విశాఖపట్నంలో అప్పికొండలో ఉన్న శివాలయం.
చరిత్ర
ఈ ఆలయాన్ని 1070 లో చోళ రాజవంశం రాజు మొదటి కులోత్తుంగ చోళుడు నిర్మించాడు. దీనిని చోళ స్మారక చిహ్నంగా పిలుస్తారు.
దేవాలయం గురించి
సోమేశ్వర ఆలయం చాలా ప్రాచుర్యం పొందింది. ఈ ప్రాంతంలో, మహా శివరాత్రి కోసం పండుగ సందర్భంగా 1 లక్షలకు పైగా భక్తులు సందర్శిస్తారు. ఈ ఆలయాన్ని ఆర్కియాలజికల్ సర్వే ఆఫ్ ఇండియా రక్షిత స్మారక చిహ్నంగా ప్రకటించింది.
ఈ ఆలయం విశాఖపట్టణానికి సుమారు 35 కిలోమీటర్ల దూరంలో అప్పికొండ అనే గ్రామంలోని కొండపై ఉంది. 'కపిలమహర్షి' ఆరాధనకు ఆనందించి శివుడు ఆయనకి ప్రసాదించిన ఆత్మలింగమే ప్రస్తుతం ఇక్కడి గర్భాలయంలో దర్శనమిస్తోందని స్థలపురాణం చెబుతోంది.
పరమేశ్వరుని పట్ల అపరిమితమైన భక్తి విశ్వాసాలు కలిగిన కపిల మహర్షి ఈ ప్రదేశంలో నూటొక్క శివలింగాలను ప్రతిష్ఠించాడట. వాటిలో అయిదు శివలింగాలు మాత్రమే ప్రస్తుతం బయటికి కనిపిస్తూ వుంటాయి. మిగతావన్నీ కూడా కాలక్రమంలో భూగర్భంలో కలిసిపోయాయని చెబుతుంటారు.
మూలాలు
వర్గం:విశాఖపట్నం జిల్లా పుణ్యక్షేత్రాలు వర్గం:Coordinates not on Wikidata
కాకర్ల (తిరువూరు)
కాకర్ల, ఎన్టీఆర్ జిల్లా, తిరువూరు మండలానికి చెందిన రెవెన్యూయేతర గ్రామం.
thumb|కాకర్ల వద్ద శ్రీనివాసపురం బస్ షెల్టర్
మూలాలు
వర్గం:తిరువూరు మండలం లోని రెవెన్యూయేతర గ్రామాలు
మెట్టు గోవిందరెడ్డి
మెట్టు గోవిందరెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు, మాజీ ఎమ్మెల్యే మరియు మాజీ శాసనమండలి సభ్యుడు. ఆయన 17 జులై 2021న ఏపీఐఐసీ చైర్మన్‌గా నియమితుడయ్యాడు.
జననం, విద్యాభాస్యం
మెట్టు గోవిందరెడ్డి ఆంధ్రప్రదేశ్ రాష్ట్రం, అనంతపురం జిల్లా,  బొమ్మనహాళ్ మండలం , ఉంతకల్లు గ్రామంలో జన్మించాడు. ఆయన 1971లో రాయదుర్గం లోని ప్రభుత్వ కళాశాలలో ఇంటర్మీడియట్ పూర్తి చేశాడు. అనంతరం ఆయన బెంగుళూరు లో వస్త్ర వ్యాపారంలోకి దిగి గరుడ ఫ్యాషన్స్ ప్రైవేట్ లిమిటెడ్ ను స్థాపించాడు.
రాజకీయ జీవితం
మెట్టు గోవిందరెడ్డి 2003లో తెలుగుదేశం పార్టీ ద్వారా రాజకీయాలోకి వచ్చాడు. ఆయన 2004లో జరిగిన అసెంబ్లీ ఎన్నికల్లో రాయదుర్గం నియోజకవర్గం నుండి టిడిపి తరపున పోటీ చేసి తన సమీప ప్రత్యర్థి కాంగ్రెస్ పార్టీ అభ్యర్థి పాటిల్ వేణుగోపాల్ రెడ్డి పై 10105 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీలోకి అడుగు పెట్టాడు. గోవిందరెడ్డి 2009లో జరిగిన ఎన్నికల్లో పోటీ చేసి కాంగ్రెస్ పార్టీ అభ్యర్థి కాపు రామచంద్రారెడ్డి చేతిలో 14091 ఓట్ల తేడాతో ఓటమి పాలయ్యాడు. ఆయన 2011లో ఆంధ్రప్రదేశ్ శాసనమండలి కి జరిగిన ఎన్నికల్లో అనంతపురం స్థానిక సంస్థల స్థానం నుండి పోటీ చేసి ఎమ్మెల్సీగా ఎన్నికయ్యాడు.
మెట్టు గోవిందరెడ్డి 12 మార్చి 2019లో తెలుగుదేశం పార్టీకి రాజీనామా చేసి, హైదరాబాద్ లోటస్‌పాండ్‌లో 13 మార్చి 2019లో వై.ఎస్.జగన్మోహన్ రెడ్డి సమక్షంలో వైఎస్సార్ కాంగ్రెస్ పార్టీ లో చేరి, అనంతరం జరిగిన 2019లో అసెంబ్లీ ఎన్నికల్లో వైఎస్సార్‌సీపీ అభ్యర్థి కాపు రామచంద్రారెడ్డి గెలుపులో కీలకంగా పని చేశాడు. ఆయనను ఆంధ్రప్రదేశ్ పారిశ్రామిక మౌలిక సదుపాయాల సంస్థ (ఏపీ ఇండస్ట్రియల్‌ ఇన్‌ఫ్రాస్ట్రక్చర్‌ కార్పొరేషన్‌) చైర్మన్‌గా నియమిస్తూ 17 జులై 2021న ప్రభుత్వం ఉత్తర్వులు జారీ చేసింది.
మూలాలు
వర్గం:అనంతపురం జిల్లా నుండి ఎన్నికైన శాసన సభ్యులు వర్గం:అనంతపురం జిల్లా వ్యక్తులు వర్గం:అనంతపురం జిల్లా రాజకీయ నాయకులు
భీష్మ (2020 సినిమా)
భీష్మ 2020, ఫిబ్రవరి 21న విడుదలైన తెలుగు చలనచిత్రం. సితార ఎంటర్టైన్మెంట్స్ పతాకంపై సూర్యదేవర నాగవంశీ నిర్మాణ సారధ్యంలో వెంకీ కుడుముల దర్శకత్వం వహించిన ఈ చిత్రంలో నితిన్, రష్మిక మందణ్ణా, అనంత్ నాగ్, జిషు సేన్‌గుప్తా, విజయ నరేష్, వెన్నెల కిషోర్ తదితరులు నటించగా, మహతి స్వరసాగర్ సంగీతం అందించాడు.
కథా నేపథ్యం
భీష్మ ఆర్గానిక్స్ అధినేత భీష్మ (అనంత్ నాగ్) సేంద్రియ వ్యవసాయం ద్వారా ఆరోగ్యం పంచాలనుకుంటాడు. ఫీల్డ్ సైన్స్ గ్రూప్ ఓనర్ అయిన రాఘవన్ (జిషు సేన్ గుప్తా) మాత్రం ఆరోగ్యం దెబ్బతీసే పురుగు మందులు కనిపెట్టి వాటితో ఎక్కువ దిగుబడి సాధించి బిజినెస్‌లో భీష్మ ఆర్గానిక్స్‌ను దాటాలి అని చూస్తుంటాడు. డిగ్రీ చదువు మధ్యలోనే ఆపేసి హ్యాపీగా లైఫ్‌ని ఎంజాయ్ చేస్తున్న భీష్మ(నితిన్) గర్ల్ ఫ్రెండ్ కోసం వెతుక్కుంటూ ఉంటాడు. అలాంటి టైమ్‌లో అనుకోకుండా చైత్ర (రష్మిక మందణ్ణా)తో పరిచయం ఏర్పడుతుంది. ఆ పరిచయం ప్రేమగా మారుతుంది. అయితే, భీష్మ (నితిన్) స్టేటస్ వల్ల రష్మిక తండ్రి (సంపత్) వాళ్ళ ప్రేమను ఒప్పుకోడు.
అదే టైమ్‌లో జూనియర్ భీష్మ అయిన నితిన్‌ని భీష్మ ఆర్గానిక్స్‌కి 30 రోజుల పాటు ఆపరేషనల్ సీఈఓ‌గా ప్రకటిస్తాడు భీష్మ ఆర్గానిక్స్ అధినేత భీష్మ (అనంత్ నాగ్). అయితే, భీష్మ ఆర్గానిక్స్‌కి భీష్మ (నితిన్)ని ఎందుకు ఆపరేషనల్ సీఈఓగా అపాయింట్ చేసారు, ఈ 30 రోజుల్లో రాఘవన్ పన్నిన కుట్రల నుండి సీఈఓ అయిన భీష్మ ఎలా తన కంపెనీని కాపాడుకున్నాడు, చైత్రతో తన ప్రేమకథను ఎలా సుఖాంతం చేసుకున్నాడన్నది మిగతా కథ.
నిర్మాణం
నితిన్ పుట్టినరోజున రష్మిక మందన్న  సామాజిక మాధ్యమాల్లో ఈ చిత్రం గురించి ప్రకటించింది. 2019, జూన్ నెలలో ఈ చిత్రం పూజా కార్యక్రమాలు జరుపుకుంది. కన్నడ నటుడు అనంత్ నాగ్ కీలక పాత్రకు సంతకం చేయగా, బెంగాలీ నటుడు జిషు సేన్ గుప్తా విలన్ పాత్రకు సంతకం చేశారు. "హే చూసా" పాట ఇటలీలోని పోసిటానోలో చిత్రీకరించబడింది.
మార్కెటింగ్
దీపావళి సందర్భంగా ఈ చిత ఫస్ట్ లుక్ పోస్టర్ విడుదలైంది. త్రివిక్రమ్ శ్రీనివాస్ పుట్టినరోజు సందర్భంగా విడుదల తేదీ ప్రకటిస్తూ తొలి టీజర్ విడుదలైంది. ఈ చిత్రం అధికారిక ట్రైలర్‌ను 2020 ఫిబ్రవరి 17న హారిక & హాసిన్ క్రియేషన్స్ విడుదల చేసింది.
హోమ్ మీడియా
2020, ఏప్రిల్ 25న ఈ చిత్రం నెట్‌ఫ్లిక్స్, సన్ ఎన్‌ఎక్స్‌టిలలో ఇంగ్లీష్ షబ్ టైటిల్స్ తో విడుదలైంది.
పాటలు
ఈ చిత్రానికి మహతి స్వర సాగర్ సంగీతం సమకూర్చాడు.
బాక్సాఫీస్
విదేశాలలో ఈ చిత్రం మొదటి వారంలో 684,000 డాలర్లకు పైగా వసూలు చేసింది.
సైమా అవార్డులు
2020 సైమా అవార్డులు
ఇతర లంకెలు
వర్గం:2020 తెలుగు సినిమాలు వర్గం:తెలుగు ప్రేమకథ చిత్రాలు వర్గం:నితిన్ నటించిన చిత్రాలు వర్గం:విజయ నరేష్ నటించిన చిత్రాలు వర్గం:రఘుబాబు నటించిన చిత్రాలు
మీరా వాసుదేవన్
మీరా వాసుదేవన్ (జననం 29 జనవరి 1982) భారతదేశానికి చెందిన మోడల్, సినిమా నటి. ఆమె 2003లో గోల్‌మాల్ సినిమాతో సినీరంగంలోకి అడుగుపెట్టి మలయాళం, తమిళం, హిందీ, తెలుగు భాష సినిమాల్లో నటించింది. ఆమె 2005లో తమిళనాడు రాష్ట్ర చలనచిత్ర అవార్డు ప్రత్యేక బహుమతిని, 2007లో ఉత్తమ నటిగా కేరళ రాష్ట్ర టెలివిజన్ అవార్డును అందుకుంది.
బయటి లింకులు
వర్గం:భారతీయ సినిమా నటీమణులు
గుంటూరు తూర్పు శాసనసభ నియోజకవర్గం
గుంటూరు తూర్పు శాసనసభ నియోజకవర్గం గుంటూరు జిల్లా లో వుంది.
ఇంతవరకు ఎన్నికైన శాసనసభ్యులు
!సంవత్సరం !అసెంబ్లీ నియోజకవర్గం సంఖ్య !పేరు !నియోజక వర్గం రకం !గెలుపొందిన అభ్యర్థి పేరు !లింగం !పార్టీ !ఓట్లు !ప్రత్యర్థి పేరు !లింగం !పార్టీ !ఓట్లు
ఇవి కూడా చూడండి
వర్గం:గుంటూరు
భగవద్గీత-శ్రద్దాత్రయవిభాగ యోగము
- గమనిక
-
శ్రద్దాత్రయవిభాగ యోగము, భగవద్గీతలో పదిహేడవ అధ్యాయము. మహాభారత ఇతిహాసములోని భీష్మ పర్వము 25వ అధ్యాయము మొదలు 42వ అధ్యాయము వరకు 18 అధ్యాయములు భగవద్గీతగా ప్రసిద్ధము. కాని గీత ఒక ప్రత్యేక గ్రంధముగా భావింపబడుతుంది. కురుక్షేత్ర సంగ్రామం ఆరంభంలో సాక్షాత్తు కృష్ణ భగవానుడు అర్జునునకు బోధించిన జ్ఞానము గనుక ఇది హిందువుల పరమ పవిత్ర గ్రంధాలలో ఒకటి. సిద్ధాంత గ్రంథమైన భగవద్గీతయందు వేద, వేదాంత, యోగ విశేషాలున్నాయని విశ్వాసముగల వారి నమ్మకం. భగవద్గీతను తరచుగా "గీత" అని సంక్షిప్త నామంతో పిలుస్తారు. దీనిని "గీతోపనిషత్తు" అని కూడా అంటారు. భగవద్గీతలో భగవంతుని తత్వము, ఆత్మ తత్వము, జీవన గమ్యము, గమ్యసాధనా విధానాలు బోధింపబడ్డాయి.
అర్జునుడు:
కృష్ణా! శాస్త్రవిధిని మీరినా శ్రద్ధతో పూజించేవారు సాత్వికులా, రాజసులా, తామసులా? వీరి ఆచరణ ఎలాంటిది?
కృష్ణుడు:
పూర్వజన్మల కర్మల వలన జీవులకు సాత్విక, రాజస, తామస శ్రద్ధలు ఏర్పడతాయి. స్వభావంచే శ్రద్ధ పుడుతుంది. శ్రద్ధలేని వాడు ఎవరూ ఉండరు. శ్రద్ధ ఎలాంటిదైతే వారు అలాంటివారే అవుతారు. సాత్వికులు దేవతలనీ, రాజసులు యక్షరాక్షసులనీ, తామసులు భూతప్రేతాలనీ పూజిస్తారు. శాస్త్రనిషిద్దమైన తపస్సును, దారుణ కర్మలను చేసేవాళ్ళూ, దంభం, అహంకారం తో శరీరాన్నిశరీరాన్ని, ఇంద్రియాలను, అంతర్యామినైన నన్నూ బాధించేవారు అసుర స్వభావం గలవారు. ఆహార, యజ్ఞ, తపస్సు, దానాలు కూడా గుణాలను బట్టే ఉంటాయి. ఆయుస్సునూ, ఉత్సాహాన్ని, బలాన్ని, ఆరోగ్యాన్ని, సుఖాన్ని, ప్రీతినీ వృద్ధి చేస్తూ రుచి కల్గి, చమురుతో కూడి, పుష్టిని కల్గించు ఆహారం సాత్వికాహారం. చేదు, పులుపు, ఉప్పు, అతివేడి, కారం, ఎండిపోయినవి, దాహం కల్గించునవి రాజస ఆహారాలు. ఇవి కాలక్రమంలో దుఃఖాన్ని, రోగాలనూ, చింతనీ కల్గిస్తాయి. చద్దిదీ, సారహీనమూ, దుర్వాసన కలదీ, పాచిపోయినదీ, ఎంగిలిదీ, అపవిత్రమైనదీ అయిన ఆహారం తామసము. శాస్త్రబద్దంగా ఫలాపేక్ష లేక చేసేది సాత్విక యజ్ఞం. ఫలాపేక్షతో, పేరు కోసం, గొప్పను చాటుకోవడం కోసం చేసేది రాజస యజ్ఞం. శాస్త్రవిధి, అన్నదానం, మంత్రం, దక్షిణ, శ్రద్ధ లేకుండా చేసేది తామస యజ్ఞం. దేవతలను, పెద్దలను, గురువులను, బ్రహ్మవేత్తలను పూజించడం, శుచి, సరళత్వం, బ్రహ్మచర్యం, అహింస శరీరంతో చేయు తపస్సు. బాధ కల్గించని సత్యమైన ప్రియమైన మాటలు, వేదాభ్యాసం మాటలచే చేయు తపస్సు. నిశ్చల మనస్సు, మృదుత్వం, మౌనం, మనఃశుద్ధి కల్గిఉండడం మనసుతో చేయు తపస్సు. ఫలాపేక్ష రహితం, నిశ్చల మనస్సు, శ్రద్దతో చేయు తపస్సు సాత్వికం. కీర్తిప్రతిష్ఠల ఆశతో గొప్పను ప్రదర్శిస్తూ చేయు తపస్సు రాజసికం. దీని ఫలితం కూడా అల్పమే. పరులకు హాని కల్గించు ఉద్దేశ్యంతో తనను తాను హింసించుకుంటూ, మూర్ఖఫు పట్టుదలతో చేయు తపస్సు తామసికం. పుణ్యస్థలాలలో దానం, పాత్రతను బట్టి దానం, తనకు సహాయపడలేని వారికి దానం చేయడం సాత్వికం. ఉపకారం ఆశించి, ప్రతిఫలం కోరుతూ కష్టపడుతూ ఐనా చేసే దానం రాజస దానం. అపాత్ర దానం, అగౌరవం చే చేసే దానం తామస దానం. 'ఓం''తత్"'సత్" అనే మూడు సంకేత పదాలు బ్రహ్మజ్ఞతకు సాధనాలు. వాటి వలనే వేదాలు, యజ్ఞాలు, బ్రాహ్మణులూ కల్పించడం జరిగింది. అందుచేతనే యజ్ఞ, దాన, తపోకర్మలన్నీ 'ఓం'కార పూర్వకం గానే చేస్తారు. మోక్షం కోరువారు ప్రయోజనం కోరకుండా చేసే యాగ, దాన, తపోకర్మలన్నీ "తత్" శబ్దం చే చేయబడుతున్నాయి. "సత్" శబ్దము కు ఉనికి, శ్రేష్టము అని అర్థం. నిశ్చలనిష్ట, పరమాత్ముని గూర్చి చేసే అన్ని కర్మలు కూడా "సత్" అనే చెప్పబడుతున్నాయి. శ్రద్ద లేకుండా ఏమి చేసినా "అసత్" అనే చెప్పబడతాయి. వాటివలన ఎలాంటి ప్రయోజనమూ ఉండదు.
నర్రా వెంకటేశ్వర రావు
నర్రా వెంకటేశ్వర రావు తెలుగు నటుడు. ఎక్కువగా సహాయ, ప్రతినాయక, హాస్య పాత్రలలో నటించాడు. ముప్ఫై సంవత్సరాలకి పైగా నటనానుభవం కలిగిన ఆయన సుమారు 500 సినిమాలకు పైగా నటించాడు. ఆయన స్వస్థలం ప్రకాశం జిల్లా, అగ్రహారం గ్రామం.
జీవిత విశేషాలు
నర్రా వెంకటేశ్వర రావు 1947లో ప్రకాశం జిల్లాలోని అగ్రహారం అనే గ్రామంలో జన్మించాడు. చిన్నప్పటి నుంచే నాటకాలలో నటించిన అనుభం ఆయనకుంది. ఆయన భార్య పేరు సుశీల. వారికి ఒక కొడుకు మురళి, ఒక కూతురు వసంతలక్ష్మి.
కెరీర్
ఆయన 1974లో చదువు సంస్కారం అనే సినిమా తో సినీరంగ ప్రవేశం చేశాడు. ఆయన చివరి సినిమా దాసరి నారాయణ రావు దర్శకత్వంలో వచ్చిన మేస్త్రి.
మరణం
ఆయన డిసెంబరు 27, 2009న 62 సంవత్సరాల వయసులో గుండెపోటుతో మరణించాడు.
మూలాలు
వర్గం:తెలుగు సినిమా నటులు వర్గం:తెలుగు సినిమా ప్రతినాయకులు వర్గం:1947 జననాలు వర్గం:2009 మరణాలు వర్గం:టెలివిజన్ నటులు వర్గం:తెలుగు సినిమా హాస్యనటులు వర్గం:ప్రకాశం జిల్లా సినిమా నటులు
కరకవలస -2 (అనంతగిరి)
కరకవలస -2, అల్లూరి సీతారామరాజు జిల్లా, అనంతగిరి మండలానికి చెందిన గ్రామం.
ఇది మండల కేంద్రమైన అనంతగిరి నుండి 30 కి. మీ. దూరం లోను, సమీప పట్టణమైన విశాఖపట్నం నుండి 100 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 39 ఇళ్లతో, 240 జనాభాతో 90 హెక్టార్లలో విస్తరించి ఉంది. గ్రామంలో మగవారి సంఖ్య 73, ఆడవారి సంఖ్య 167. షెడ్యూల్డ్ కులాల సంఖ్య 1 కాగా షెడ్యూల్డ్ తెగల సంఖ్య 239. గ్రామం యొక్క జనగణన లొకేషన్ కోడ్ 584261 .పిన్ కోడ్: 535145.
2022 లో చేసిన జిల్లాల పునర్వ్యవస్థీకరణకు ముందు ఈ గ్రామం విశాఖపట్నం జిల్లాలో, ఇదే మండలంలో ఉండేది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది. సమీప బాలబడి, ప్రాథమిక పాఠశాల శృంగవరపుకోటలోను, ప్రాథమికోన్నత పాఠశాల, మాధ్యమిక పాఠశాల శివలింగాపురంలోనూ ఉన్నాయి. సమీప జూనియర్ కళాశాల అనంతగిరిలోను, ప్రభుత్వ ఆర్ట్స్ / సైన్స్ డిగ్రీ కళాశాల శృంగవరపుకోటలోనూ ఉన్నాయి. సమీప వైద్య కళాశాల, మేనేజిమెంటు కళాశాల విశాఖపట్నంలోను, పాలీటెక్నిక్ పాడేరులోనూ ఉన్నాయి. సమీప వృత్తి విద్యా శిక్షణ పాఠశాల శృంగవరపుకోటలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు విశాఖపట్నంలోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. కాలువ/వాగు/నది ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. మొబైల్ ఫోన్ గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం, ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి. జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. ఉన్నాయి. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం, అసెంబ్లీ పోలింగ్ స్టేషన్, జనన మరణాల నమోదు కార్యాలయం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 9 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
కరకవలసలో భూ వినియోగం కింది విధంగా ఉంది:
ఉత్పత్తి
కరకవలసలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
చోళ్ళు, వరి
వెలుపలి లంకెలు
వర్గం:అనంతగిరి మండలంలోని గ్రామాలు
అల్లూరు నగరపంచాయితీ
అల్లూరు నగర పంచాయతీ, ఆంధ్రప్రదేశ్ రాష్ట్రం, శ్రీ పొట్టి శ్రీరాములు నెల్లూరు జిల్లాకు చెందిన నగర పంచాయతీ. ఇది నెల్లూరు లోకసభ నియోజకవర్గం, కావలి శాసనసభ నియోజకవర్గం పరిధికి చెందింది.
చరిత్ర
అల్లూరు నగర పంచాయతీ అనేది శ్రీ పొట్టి శ్రీరాములు నెల్లూరు జిల్లా చెందింది.ఈ నగర పంచాయతీని 2022 లో అల్లూరు, సింగంపేట, నర్తమోపూరు గ్రామాల విలీనముతో ఏర్పడింది. దీనిని 20 వార్డులుగా విభజించారు.
పౌర పరిపాలన
ఈ నగర పంచాయతి కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. నగర పంచాయతీ పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తాడు. ఇతను ఎన్నికైననాటినుండి నుండి ఐదు సంవత్సరాలు పదవిలో కొనసాగుతాడు.
మైకేల్ ఫారడే
thumb| రాయల్ ఇన్స్టిట్యూషన్‌లో ఫారడే ప్రయోగశాల (1870 చెక్కడం) మైఖేల్ ఫారడే FRS (1791 సెప్టెంబరు 22 - 1867 ఆగస్టు 25) విద్యుదయస్కాంతత్వం, విద్యుత్ రసాయనశాస్త్రం అధ్యయనానికి కృషి చేసిన ఆంగ్ల శాస్త్రవేత్త. అతని ప్రధాన ఆవిష్కరణలలో విద్యుదయస్కాంత ప్రేరణ, డయామాగ్నెటిజం, విద్యుద్విశ్లేషణ వంటి అంతర్లీన సూత్రాలు ఉన్నాయి.
ఫారడే పెద్దగా చదువుకోనప్పటికీ, చరిత్రలో అత్యంత ప్రభావవంతమైన శాస్త్రవేత్తలలో ఒకనిగా నిలిచాడు. ఏకముఖ విద్యుత్ ప్రవాహం ప్రవహిస్తున్న విద్యుత్ వాహకం చుట్టూ ఉన్న అయస్కాంత క్షేత్రంపై చేసిన పరిశోధనల ద్వారా భౌతిక శాస్త్రంలో విద్యుదయస్కాంత క్షేత్రం అనే భావనకు ఆధారాన్ని స్థాపించాడు. అయస్కాంతత్వం కాంతి కిరణాలను ప్రభావితం చేస్తుందని, ఆ రెండు దృగ్విషయాల మధ్య అంతర్లీన సంబంధం ఉందనీ ఫారడే నిరూపించాడు. విద్యుదయస్కాంత ప్రేరణ, డయా అయస్కాంత సూత్రాలను, విద్యుద్విశ్లేషణ నియమాలను కనుగొన్నాడు. అతడు చేసిన విద్యుదయస్కాంత రోటరీ పరికరాల ఆవిష్కరణలు విద్యుత్ మోటారు సాంకేతికతకు పునాది వేశాయి. ప్రజోపయోగం కోసం విద్యుత్తు ఆచరణాత్మకంగా మారింది.
రసాయన శాస్త్రవేత్తగా ఫారడే, బెంజీన్‌ను కనుగొన్నాడు. క్లోరిన్ యొక్క క్లాథ్రేట్ హైడ్రేట్‌ను పరిశోధించాడు, బున్సెన్ బర్నర్ ప్రారంభ రూపాన్ని, ఆక్సీకరణ సంఖ్యల వ్యవస్థనూ కనుగొన్నాడు. "యానోడ్ ", "కాథోడ్ ", "ఎలక్ట్రోడ్", "అయాన్" వంటి ప్రాచుర్యం పొందిన పరిభాషను కనుగొన్నాడు. ఫారడే రాయల్ ఇన్స్టిట్యూషన్‌లో రసాయన శాస్త్రానికి మొదటి, మొట్టమొదటి ఫుల్లెరియన్ ప్రొఫెసర్ అయ్యాడు.
ఫారడే అద్భుతమైన ప్రయోగాత్మక శాస్త్రవేత్త. అతను తన తన ఆలోచనలను స్పష్టమైన, సరళమైన భాషలో తెలియజేశాడు; అతని గణిత సామర్ధ్యాలు త్రికోణమితి వరకు విస్తరించలేదు. సరళమైన బీజగణితం వరకే పరిమితం చేయబడ్డాయి. పారడే, ఇతరులు చేసిన ప్రయోగ ఫలితాలను జేమ్స్ క్లార్క్ మాక్స్వెల్ తీసుకుని వాటిని సమీకరణాలలో సంగ్రహించాడు. ఇది విద్యుదయస్కాంత దృగ్విషయం యొక్క అన్ని ఆధునిక సిద్ధాంతాలకు ఆధారం. పారడే బలరేఖలను ఉపయోగించడంపై మాక్స్‌వెల్ ఫారడేను "వాస్తవానికి చాలా ఉన్నత శ్రేణికి చెందిన గణిత శాస్త్రజ్ఞుడని, వీరి నుండి భవిష్యత్ గణిత శాస్త్రజ్ఞులు విలువైన, ఫలవంతమైన పద్ధతులను పొందవచ్చుననీ" రాసాడు. కెపాసిటెన్స్ యొక్క SI ప్రమాణాన్ని అతని గౌరవార్థం "ఫారడ్" అని పేరు పెట్టారు.
ఆల్బర్ట్ ఐన్‌స్టీన్ తన అధ్యయన గోడపైన, ఐజాక్ న్యూటన్, జేమ్స్ క్లర్క్ మాక్స్వెల్ చిత్రాలతో పాటు ఫారడే చిత్రాన్ని కూడా పెట్టుకున్నాడు. భౌతిక శాస్త్రవేత్త ఎర్నెస్ట్ రూథర్‌ఫోర్డ్ "అతని ఆవిష్కరణల పరిమాణాన్ని, పరిధినీ, సైన్సు పరిశ్రమల పురోగతిపై వాటి ప్రభావాన్నీ పరిశీలిస్తే, అత్యంత గొప్ప శాస్త్రవేత్తల్లో ఒకడైన ఫారడేను గౌరవించేందుకు ఏ పురస్కారమూ సరిపోదు." అని అన్నాడు.
జీవితం తొలి దశలో
ఖేల్ ఫారడే 1791 సెప్టెంబరు 22 న న్యూయింగ్టన్ బట్స్ లో జన్మించాడు. ఇది ఇప్పుడు లండన్ బోరో ఆఫ్ సౌత్‌వార్క్‌లో భాగం. అప్పట్లో సర్రే సబర్బన్ లో భాగంగా ఉండేది. అతనిది బీద కుటుంబం. అతని తండ్రి జేమ్స్, క్రైస్తవ మతానికి చెందిన గ్లాసైట్ విభాగంలో సభ్యుడు. 1790 శీతాకాలంలో వెస్ట్‌మోర్లాండ్‌లోని ఓత్‌గిల్ నుండి జేమ్స్ ఫారడే తన భార్య, ఇద్దరు పిల్లలను తీసుకుని లండన్‌కు తరలి పోయాడు. అక్కడ అతను గ్రామంలోని ఒక కమ్మరి వద్ద అప్రెంటిస్‌గా పనిచేశాడు. అదే సంవత్సరం శరదృతువులో మైఖేల్ జన్మించాడు. అతను నలుగురు పిల్లలలో మైఖేల్ మూడవవాడు. ప్రాథమిక పాఠశాల విద్య వరకు మాత్రమే చదివిన యువ మైఖేల్ ఫారడే, ఆ తరువాత స్వయంగా చదువుకోవాల్సి వచ్చింది.
14 సంవత్సరాల వయస్సులో అతను బ్లాండ్‌ఫోర్డ్ వీధి‌లోని స్థానిక బుక్‌బైండర్, పుస్తక విక్రేత జార్జ్ రీబావుకు అప్రెంటిస్ గా చేరాడు. తన ఏడు సంవత్సరాల అప్రెంటిస్‌షిప్‌లో ఫారడే, ఐజాక్ వాట్స్ రాసిన ది ఇంప్రూవ్‌మెంట్ ఆఫ్ ది మైండ్‌తో సహా అనేక పుస్తకాలను చదివాడు. అందులో ఉన్న సూత్రాలు, సలహాలను ఉత్సాహంగా అమలు చేశాడు. దీని ఫలితంగా అతను విజ్ఞానశాస్త్రంపై, ముఖ్యంగా విద్యుత్తుపై, ఆసక్తిని పెంచుకున్నాడు. ఫారడే ముఖ్యంగా జేన్ మార్సెట్ రాసిన కాన్వర్సేషన్స్ ఆన్ కెమిస్ట్రీ పుస్తకం నుండి ప్రేరణ పొందాడు.
వయోజన జీవితం
ఫారడే క్రైస్తవ భక్తుడు. అతని విశ్వసిస్తున్న సాండెమానియన్ తెగ స్కాట్లాండ్ చర్చిలో ఒక శాఖ. పెళ్ళి తరువాత, అతను డీకన్ (క్రైస్తవ మతంలో డీకోనెట్ లో సభ్యుడు)‌ గా, సమావేశ మందిరంలో ఎల్డర్ గా రెండుసార్లు పనిచేశాడు. అతని చర్చి బార్బికన్ లోని పాల్స్ అల్లే వద్ద ఉంది. ఈ సమావేశ మందిరం 1862 లో ఇస్లింగ్టన్ లోని బార్న్‌స్‌బర్రీ గ్రోవ్ కు మార్చబడింది; ఈ ఉత్తర లండన్ ప్రదేశం, ఫారడే తన రెండవ పదవీకాలం యొక్క చివరి రెండు సంవత్సరాలు, ఎల్డర్ గా తన పదవికి రాజీనామా చేయడానికి ముందు, పనిచేశాడు. "దేవుడు, ప్రకృతిల ఏకత్వ భావన ఫారడే జీవితంలోను, పని లోనూ విస్తరించింది" అని అతని జీవితచరిత్ర రచయితలు భావించారు.
తరువాత జీవితంలో
ఎడమ|thumb|[[రాయల్ సొసైటీ|రాయల్ సొసైటీకి చెందిన ముగ్గురు సభ్యులు 1857 లో ఫారడేకు అధ్యక్ష పదవిని అందిస్తున్నారు]] జూన్ 1832 లో, ఆక్స్‌ఫర్డ్ విశ్వవిద్యాలయం ఫారడేకు గౌరవ డాక్టర్ ఆఫ్ సివిల్ లా డిగ్రీని మంజూరు చేసింది. తన జీవితకాలంలో, విజ్ఞాన శాస్త్రానికి ఆయన చేసిన సేవలకు గుర్తింపుగా అతనికి నైట్‌హుడ్ పురస్కారం ఇవ్వజూపారు. కానీ మతపరమైన కారణాలతో అతడు దాన్ని తిరస్కరించాడు. ధనసంపాదన, లౌకికమైన బహుమతులను పొందడం బైబిల్కు వ్యతిరేకమని నమ్మి, తాను కేవలం "మిస్టర్ ఫారడేగా మాత్రమే మిగిలిపోవాలని" కోరుకున్నాడు. 1824 లో రాయల్ సొసైటీ సభ్యునిగా ఎన్నికైన ఫారడే, రెండుసార్లు సొసైటీ అధ్యక్ష పదవిని నిరాకరించాడు. అతను 1833 లో రాయల్ ఇనిస్టిట్యూషన్ లో రసాయనశాస్త్ర మొదటి ఫుల్లెరియన్ ప్రొఫెసర్ అయ్యాడు.
1832 లో, ఫారడే అమెరికన్ అకాడమీ ఆఫ్ ఆర్ట్స్ అండ్ సైన్సెస్ కు విదేశీ గౌరవ సభ్యునిగా ఎన్నికయ్యాడు. అతను 1838 లో రాయల్ స్వీడిష్ అకాడమీ ఆఫ్ సైన్సెస్ కు విదేశీ సభ్యునిగా ఎన్నికయ్యాడు. 1844 లో ఫ్రెంచ్ అకాడమీ ఆఫ్ సైన్సెస్‌కు ఎన్నికైన ఎనిమిది మంది విదేశీ సభ్యులలో అతనొకడు. 1849 లో అతను రాయల్ ఇనిస్టిట్యూట్ ఆఫ్ నెదర్లాండ్స్‌కు అనుబంధ సభ్యుడిగా ఎన్నికయ్యాడు. రెండు సంవత్సరాల తరువాత ఈ సంస్థ రాయల్ నెదర్లాండ్స్ అకాడమీ ఆఫ్ ఆర్ట్స్ అండ్ సైన్సెస్ అయ్యింది. తరువాత అందులో అతను విదేశీ సభ్యుడయ్యాడు. కుడి|thumb|లండన్లోని హైగేట్ శ్మశానవాటికలో మైఖేల్ ఫారడే సమాధి ఫారడే 1839 లో నరాల బలహీనతకు గురయ్యాడు. దాన్నుండీ కోలుకుని విద్యుదయస్కాంతత్వంపై పరిశోధనలను తిరిగి మొదలుపెట్టాడు. 1848 లో, ఇంగ్లాండు రాణి యొక్క భర్త చేసిన రికమెండేషను ఫలితంగా, ఫారడేకు మిడిల్‌సెక్స్‌లోని హాంప్టన్ కోర్టులో ఒక గృహం బహుమతిగా లభించింది. ఈ ఇంటినే తరువాత ఫారడే హౌస్ అని పిలిచారు. అదే ఇప్పుడు 37, హాంప్టన్ కోర్ట్ రోడ్ లో ఉంది. 1858 లో పదవీ విరమణానంతరం ఫారడే అక్కడే నివసించాడు.
బ్రిటిష్ ప్రభుత్వానికి అనేక సేవా ప్రాజెక్టులను అందించాడు. క్రిమియన్ యుద్ధంలో (1853–1856) ఉపయోగించేందుకు రసాయన ఆయుధాల ఉత్పత్తిపై సలహా ఇవ్వమని ప్రభుత్వం కోరినప్పుడు, ఫారడే నైతిక కారణాలను చూపుతూ ఆ పని చేసేందుకు నిరాకరించాడు.
ఫారడే 1867 ఆగస్టు 25 న 75 సంవత్సరాల వయస్సులో హాంప్టన్ కోర్టులోని తన ఇంట్లో మరణించాడు. మరణానికి కొన్నేళ్ళ ముందు అతన్ని వెస్ట్‌మిన్‌స్టర్ అబ్బే వద్ద సమాధి చేసేందుకు వచ్చిన ప్రతిపాదనను అతడూ తిరస్కరించాడు. దాంతో అతనికి అక్కడీ ఐజాక్ న్యూటన్ సమాధి దగ్గర ఒక స్మారక ఫలకం నిర్మించారు.
రసాయన శాస్త్రం
ఎడమ|thumb|లండన్లోని రాయల్ ఇనిస్టిట్యూషన్ లో ఫారడే గాజు తయారీకి ఉపయోగించిన పరికరాల ప్రదర్శన రసాయన శాస్త్ర పరిశోధనలలో ఫారడే మొదట హంఫ్రీ డేవీకి సహాయకుడిగా చేరాడు. అతను ముఖ్యంగా క్లోరిన్ ను అధ్యయం చేయడంలో పాల్గొన్నాడు. అతను క్లోరిన్, కార్బన్ యొక్క రెండు కొత్త సమ్మేళనాలను కనుగొన్నాడు. వాయువుల వ్యాపనంపై మొదటిసారి కొన్ని ప్రయోగాలు కూడా చేశాడు. ఈ వ్యాపన దృగ్విషయం గురించి అప్పటికే జాన్ డాల్టన్ చెప్పి ఉన్నాడు. ఈ దృగ్వియపు భౌతిక ప్రాముఖ్యతను ధామస్ గ్రాహం, జోసెఫ్ లోష్‌మిడ్ట్ లు మరింత సమగ్రంగా వెల్లడించారు. ఫారడే అనేక వాయువులను ద్రవీకరించడంలో విజయవంతమయ్యాడు. ఉక్కు మిశ్రమ లోహాలను పరిశోధించాడు. దృశా ప్రయోజనాల కోసం ఉద్దేశించిన అనేక కొత్త రకాల గాజులను ఉత్పత్తి చేశాడు. ఈ భారీ గాజు లలో ఒకదాని నమూనా తరువాత చారిత్రాత్మకంగా ప్రాముఖ్యత పొందింది; గాజును అయస్కాంత క్షేత్రంలో ఉంచినప్పుడు ఫారడే కాంతి ధృవణపు తలం భ్రమణాన్ని నిర్ణయించాడు. ఈ నమూనా అయస్కాంత ధ్రువాలచే వికర్షించబడిన మొదటి పదార్థం.
ఫారడే బున్సెన్ బర్నర్ ప్రారంభ రూపాన్ని కనుగొన్నాడు. ఇది ప్రపంచవ్యాప్తంగా విజ్ఞాన శాస్త్ర ప్రయోగశాలలలో ఆచరణాత్మకంగా ఉష్ణాన్ని అందించడానికి వాడుకలో ఉంది. ఫారడే రసాయన శాస్త్ర రంగంలో విస్తృతంగా పనిచేశాడు. అతను బెంజీన్ (అతను దాన్ని హైడ్రోజన్ యొక్క బైకార్బురేట్ అని అన్నాడు) వంటి పదారథాలను కనుగిన్నాడు. క్లోరిన్ వంటి వాయువలను ద్రవీకరించాడు. వాయువుల ద్రవీకరణ అనేది వాయువులు చాలా తక్కువ మరుగు స్థానం కలిగిన ద్రవాల బాష్పాలు అని నిర్ధారించడానికి సహాయపడ్డాయి. 1820 లో, ఫారడే కార్బన్, క్లోరిన్ లతో మొదటి సారి C2Cl6, C2Cl4 వంటి సమ్మేళనాలను సంశ్లేషించాడు. మరుసటి సంవత్సరం తన ఫలితాలను ప్రచురించాడు. 1810 లో హంఫ్రీ డేవీ కనుగొన్న క్లోరిన్ క్లాథ్రేట్ హైడ్రేట్ కూర్పును కూడా ఫారడే నిర్ణయించాడు. విద్యుద్విశ్లేషణ నియమాలను కనుగొనడానికి అతను కృషి చేసాడు. అంతే కాకుండా విలియం వీవెల్ ప్రతిపాదించిన పదాలైన యానోడ్, కాథోడ్, ఎలక్ట్రోడ్, అయాన్ వంటి పరిభాషలను ప్రాచుర్యం పొందడంలో ఫారడే కృషి చేసాడు.